*Anexa nr. 2 la*

*Hotărârea Guvernului*

*nr.\_\_\_\_\_din\_\_\_\_\_\_\_\_\_*

**REGULAMENTUL**

**privind utilizarea, administrarea și dezvoltarea Registrului unităților de instruire a conducătorilor de vehicule și formabililor (RUICVF)**

1. **DISPOZIȚII GENERALE**
2. Regulamentul privind utilizarea, administrarea și dezvoltarea Registrului unităților de instruire a conducătorilor de vehicule și formabililor (în continuare – RUICVF) este elaborat în conformitate cu prevederile Legii nr. 71/2007 cu privire la registre.
3. Prezentul Regulament stabilește modul de utilizare, administrare și dezvoltare al RUICVF, precum și atribuțiile, drepturile și responsabilitățile participanților la raporturile aferente proceselor respective.
4. RUICVF este parte componentă a Resurselor informaționale de stat ale Republicii Moldova și are ca principal obiectiv asigurarea necesităților informatice și informaționale a actorilor implicați în procesul formare a conducătorilor de vehicule.
5. **OBIECTIVELE RUICVF**
6. Obiectivele registrului constau în:
	1. eficientizarea activităților aferente procesului de acreditare și reacreditare a unităților de instruire a conducătorilor de vehicule, prin digitizarea proceselor de lucru și asigurarea accesului la toate informațiile necesare deținute în sistem și surse externe de date;
	2. uniformizarea procesului de evidență a formabililor și rezultatelor examinării acestora și transmiterea automatizată datelor aferente procesului de instruire și examinare către autoritățile interesate;
	3. automatizarea transferului de date între instituțiilor participante la procesul de eliberare a permiselor pentru conducătorii de vehicule, ceea ce contribuie la sporirea eficienței și transparenței activităților aferente;
	4. asigurarea accesului online la date despre unitățile de instruire acreditate și opțiunii de înregistrare online la programele de instruire disponibile;
	5. expedierea automatizată a notificărilor către utilizatorii sistemului în vederea înștiințării acestora despre evenimentele relevante procesului de instruire, ceea ce contribuie la îmbunătățirea comunicării și creșterea gradului de satisfacție a consumatorilor de servicii;
	6. dezvoltarea serviciilor G2B și G2C prin implementarea instrumentelor necesare prestării serviciilor digitale;
	7. asigurarea analizei datelor și raportării indicatorilor de performanță.
7. **PARTICIPANȚII REGISTRULUI**
8. Posesorul RUICVF are următoarele atribuții:
9. asigură crearea și exploatarea registrului;
10. asigură condițiile juridice, organizatorice și financiare pentru crearea, funcționarea și dezvoltarea registrului;
11. stabilește măsurile tehnice și organizatorice de protecție și securitate a registrului;
12. asigură raportarea automatizată a indicatorilor de utilizare a registrului;
13. asigură securitatea și protecția datelor din registru;
14. monitorizează și, după caz, ajustează cerințele de securitate și conformitate a registrului la domeniul protecției datelor cu caracter personal;
15. exercită alte atribuții necesare asigurării bunei funcționări a registrului.
16. Furnizorii de date au următoarele atribuții:
17. asigură disponibilitatea datelor, destinate consumului în cadrul registrului, prin intermediul platformei de interoperabilitate (MConnect);
18. asigură veridicitatea, autenticitatea şi integritatea datelor furnizate;
19. asigură actualizarea datelor furnizate.
20. Furnizorii de date sunt responsabili de corectitudinea datelor furnizate și conectarea sistemelor informaționale pe care le dețin la platforma (MConnect) prin canale securizate de acces şi transport de date, în temeiul actelor juridice bilaterale cu furnizorii de rețele și/sau servicii de comunicații electronice, conform recomandărilor şi procedurilor de integrare stabilite de autoritatea competentă.
21. Utilizatorii portalului au dreptul:
22. să dispună de acces în conformitate cu prevederile Regulamentului, la informațiile oficiale despre sine;
23. să acceseze funcționalitățile registrului, în conformitate cu prevederile Regulamentului;
24. să contribuie la dezvoltarea continuă a registrului, inclusiv prin sugerarea disponibilității seturilor noi de date în portal și îmbunătățirea celor existente.
25. Utilizatorii sunt responsabili de modul de accesare şi utilizare a datelor, precum şi de întreprinderea măsurilor pentru evitarea accesului neautorizat al persoanelor terțe la datele personale.
26. **INTEGRAREA CU ALTE SISTEME INFORMAȚIONALE**
27. Informațiile din cadrul registrului se actualizează și se sincronizează cu datele furnizorilor de date.
28. Registrul va consuma date exclusiv prin intermediul platformei de interoperabilitate (MConnect), care va asigura schimbul de date între registrele și sistemele informaționale ale furnizorilor de date.
29. Registrul este integrat cu următoarele servicii electronice guvernamentale:
* serviciul electronic guvernamental de autentificare și control al accesului MPass - pentru autentificarea și controlul accesului în cadrul registrului;
* serviciul electronic guvernamental integrat de semnătură electronică (MSign) - pentru semnarea documentelor electronice;
* serviciul electronic guvernamental de notificare (MNotify) - pentru transmiterea notificărilor utilizatorilor registrului;
* serviciul electronic guvernamental de jurnalizare (MLog) - pentru jurnalizarea, auditul și evidența operațiunilor (evenimentelor) produse în registru;
1. Registrul este găzduit pe platforma tehnologică guvernamentală comună MCloud.
2. Registrul expune interfețe de programare a aplicațiilor (API) pentru a fi consumate de alte aplicații elaborate de persoanele fizice și persoanele juridice de drept public și de drept privat, în conformitate cu legislația.
3. Rolurile și drepturile de acces ale utilizatorilor RUICVF sunt setate și gestionate de către Posesorul sistemului prin intermediul serviciului MPass.
4. **CERINȚE MINIME PRIVIND INFORMAȚIA DISPONIBILĂ PRIN INTERMEDIUL REGISTRULUI**
5. Interfața portalului este disponibilă în limbile română și rusă, adaptată la necesitățile utilizatorilor.
6. Datele oficiale despre sine, disponibile prin intermediul portalului, se conformează următoarelor cerințe:
* sunt ușor accesibile, permițând utilizatorilor autentificați să le găsească, să le înțeleagă și să identifice cu ușurință care dintre ele sunt relevante;
* sunt exacte și suficient de cuprinzătoare pentru a include și cele pe care utilizatorii trebuie să le cunoască în vederea exercitării drepturilor și obligațiilor lor;
* includ trimiteri către acte juridice și/sau sursele datelor;
* includ datele de contact ale centrului de asistență sau de soluționare a problemelor, un număr de telefon, o adresă de e-mail, un formular online sau orice alt mijloc de comunicare electronică utilizat în mod obișnuit;
* includ posibilitatea de actualizare a informațiilor;
* sunt bine structurate și prezentate încât să permită utilizatorilor să găsească rapid datele de care au nevoie;
* sunt prezentate în limbile în care sunt expuse de furnizorii de date.
1. **ASIGURAREA PROTECȚIEI ȘI SECURITĂȚII INFORMAȚIEI DISPOBILE PRIN INTERMEDIUL REGISTRULUI**
2. Măsurile de protecție și securitate a informației cu caracter personal reprezintă o parte componentă a lucrărilor de creare, dezvoltare și exploatare a portalului și se efectuează neîntrerupt de către posesorul și deținătorul registrului, precum și de către furnizorii de date, administratorul de sistem și administratorul tehnic.
3. Obiecte ale asigurării protecției și securității informației se consideră tot complexul de mijloace software și hardware care asigură realizarea proceselor informaționale.
4. Protecția informației cu caracter personal la nivel de deținător al registrului se efectuează prin următoarele metode:
5. asigurarea măsurilor de protecție a datelor prin folosirea metodelor criptografice de transmitere a informației prin rețelele de transport date guvernamentale;
6. excluderea accesului neautorizat la datele din registru prin utilizarea funcționalităților de autorizare ale Serviciului guvernamental de autentificare și control al accesului pentru serviciile electronice (MPass);
7. prevenirea acțiunilor speciale tehnice și de program care duc la distrugerea, denaturarea datelor sau cauzează defecțiuni în funcționarea complexului tehnic și de program;
8. efectuarea periodică planificată a copiilor de siguranță a datelor și fișierelor mijloacelor de program;
9. efectuarea tuturor măsurilor aferente asigurării restabilirii și continuității funcționării portalului în cazul incidentelor.
10. Protecția informației cu caracter personal la nivel de participant la portal se efectuează prin următoarele metode:
11. prevenirea acțiunilor intenționate și/sau neintenționate ale utilizatorilor care pot duce la distrugerea sau denaturarea datelor;
12. monitorizarea procesului de exploatare a registrului prin intermediul mecanismului de jurnalizare efectuat de deținătorul acestuia.
13. Securitatea și confidențialitatea schimbului de date sunt asigurate de către toți furnizorii de date și de către deținătorul platformei de interoperabilitate (MConnect), pe domeniile lor de competență, în conformitate cu cerințele de securitate aplicabile categoriei respective de date.
14. **CONTROLUL ȘI RESPONSABILITATEA**
15. Registrul este supus unui control intern și extern. Controlul intern este efectuat de posesor, iar controlul extern – de către instituțiile abilitate și certificate în domeniul auditului.
16. Responsabilitatea pentru organizarea funcționării registrului aparține posesorului și deținătorului acestuia.
17. Toți participanții registrului poartă răspundere conform legislației în vigoare pentru prelucrarea, divulgarea, transmiterea informației cu caracter personal din portal persoanelor terțe, contrar prevederilor legislației în vigoare.